Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Jumalan Sana on voimakas.
Kun sitä oikein jaetaan, saamme vastaanottaa sen voimaa.
Pitää silti huomata, että voima liittyy totuuteen.
Vain kun elämme totuudessa, saamme Pyhän Hengen voitelua, -
joka voi muuttaa elämämme.
Tänään katsomme erästä merkittävää sanankohtaa, -
jolla on painavaa teologista sanottavaa.
Kyseessä on Heprealaiskirje 7:11-12.
Niitä jakeita on vääristelty, -
koska ihmiset lukevat omalla kielellään -
eivätkä alkukielellä, joka on tässä tapauksessa kreikka.
Olemme oppineet, -
että Heprealaiskirjeen kirjoittaja käyttää tiettyä menetelmää.
Hän käyttää sanaa, josta puhuimme muutama viikko sitten.
Sanoin, että palaamme siihen Hepr. 7:11:n yhteydessä.
Kyseessä on kreikan sana metatithemi.
Meta on etuliite, joka merkitsee "kanssa".
Tithemi tarkoittaa "asettamista".
Olemme nähneet tutkiessamme Heprealaiskirjettä, -
että kirjoittaja käyttää Tooraa -
kertoessaan 1. Mooseksen kirjan pohjalta Melkisedekistä.
Kirjoittaja on nyt puhunut Melkisedekistä, -
ylimmäisestä papista, josta kerrotaan 1. Mooseksen kirjassa.
1. Mooseksen kirjan teksti asetetaan rinnakkain -
sen kanssa, mitä Uudessa testamentissa opetetaan Jeshuasta.
Näin käsitämme syvemmin totuutta Messiaasta.
Sille perustalle voimme rakentaa lisää.
Metatithemi esiintyy tässä raamatunkohdassa kahdesti.
Koska meillä on usein teologinen ennakkokäsitys, -
tuota sanaa ei käännetäkään kirjaimellisesti -
vaan sen mukaan, mitä sen halutaan tarkoittavan.
Siksi siinä käytetään sanaa "muutos". Muutosta onkin tapahtunut.
Muutos ei kuitenkaan tarkoita sitä, -
että vanhasta pitäisi päästä eroon.
Vanhakin tulee kyllä kumotuksi, -
mutta se tapahtuu raamatullisen ajan kuluttua.
Matteuksen evankeliumista löytyy Vuorisaarna.
Jeshua itse puhuu Matt. 5:ssä.
Siinä hän varottaa meitä laista.
Hän ei halua meidän joutuvan eksytetyiksi.
"...ei laista katoa pieninkään kirjain, ei ainoakaan piirto..."
Pienin kirjain hepreassa on jod.
Piirrolla tarkoitetaan kirjaimen viivaa.
Jeesus haluaa meidän ymmärtävän, ettei pieninkään kirjain tai piirto -
katoa laista, "ennenkuin kaikki on tapahtunut".
Messias täytti lain.
Mutta hän sanoo, ettei Toora katoa, -
ennen kuin uudet taivaat ja uusi maa tulevat.
Ensimmäinen taivas ja maa katoavat, kun uusi Jerusalem perustetaan.
Toora katoaa kyllä, -
sitten kun olemme uudessa Jerusalemissa, muttei ennen.
Siihen saakka Tooralla on merkitystä.
Tarkoittaako se, että ihminen pelastuu tekemällä lain määräämiä tekoja?
Ehdottomasti ei. Paavali sanoo kerta toisensa jälkeen, -
ettei kukaan tule vanhurskaaksi lain teoista.
Toora ei pelasta eikä saa aikaan täydellisyyttä.
Sillä on kuitenkin merkitystä vielä nykyäänkin.
Tooralla on merkitystä niin ei-uskovalle kuin uskovallekin, -
jos haluamme kasvaa uskossa.
Katsotaan yhdessä Hepr. 7:11:tä kreikan alkukielen mukaan.
"Jos siis täydellisyys..."
Olemme puhuneet sanasta täydellisyys useaan otteeseen, -
kun Jeshua sanoo: "Se on täytetty."
Vanhan testamentin laki ei saa asioita päätökseen.
Se ei saa meitä sellaiseen tilaan, jossa Jumala hyväksyisi meidät.
Eli Toora tai laki ei saa aikaan täydellisyyttä. Jae 11: -
"Jos siis täydellisyys olisi saavutettu leeviläisen pappeuden kautta..."
Leeviläiset välittivät ihmisille lakia.
"Jos siis täydellisyys olisi saavutettu leeviläisen pappeuden kautta, -
sillä kansa sai sen lain kautta..."
Lain ja pappeuden välillä on yhteys.
Ainoa syy leeviläisen pappeuden olemassaololle -
on Tooran käsky.
Siksi lain ja pappeuden välillä on yhteys.
Laki ei aikaansaanut täydellisyyttä, koska pappeuskaan ei tehnyt niin.
Emme pelastu lain kautta.
"Silti oli tarve toiselle pappeudelle -
Melkisedekin järjestyksen mukaan."
Eli täydellisyyttä ei saavutettu -
Vanhan testamentin lakia noudattamalla -
eikä sen säätämän pappeuden avulla.
Kyseessä on esikuva.
Ymmärrämme Messiaan identiteettiä ja työtä oikein vain, -
jos päässämme on "lain linssit", joilla voimme tarkentaa katseemme.
Laki annettiin, jotta ymmärtäisimme Messiaan työn ylivertaisuuden.
"Oli kuitenkin tarve toiselle pappeudelle -
Melkisedekin järjestyksen mukaan, -
ei Aaronin järjestyksen mukaan.
Uudella pappeudella ei olisi mitään tekemistä Aaronin perheen kanssa.
Uutta pappeutta ei ollut tarkoitettu Aaronin jälkeläisille.
Ja jos uudella pappeudella ei olisi mitään tekemistä Aaronin -
pappeuden kanssa, sillä ei olisi mitään tekemistä lainkaan kanssa.
Lakia ei saa silti heittää pois.
Vaikka emme löydä lain kautta pelastusta emmekä täydellisyyttä, -
mutta lain kautta ymmärrämme täydellisyyttä -
sekä Messiasta ja hänen työtään. Jae 12: -
"Koska oli..." useimpien käännösten mukaan "muutos pappeudessa".
Pappeudessa tapahtui kyllä muutos, mutta tässä ei sanota täsmälleen niin.
Tässä käytetään sanaa metathitemi.
Sana tarkoittaa kahden asian vierekkäin asettamista, rinnastamista.
Eli tässä ei sanota, että pappeus on muuttunut, vaikka se on.
Siinä sanotaan, -
että Messiaan pappeutta ymmärtää parhaiten, -
kun sitä verrataan leeviläiseen pappeuteen.
Kun vertaamme toista pappeutta toiseen, ymmärrämme sitä paremmin.
Sama koskee lakia.
Messiaan lakia ymmärtää paremmin, kun ymmärtää Mooseksen lakia.
Melkisedekin järjestyksen mukaan syntyi toinen pappeus.
Pappi on Jeshua.
Me emme ole lain alla, -
mutta kun ihmiset kuulevat sen, he ajattelevat, -
että jos leeviläistä pappeutta varten oli olemassa laki, -
on myös oltava eri laki Messiasta varten.
Ajatus ei ole täysin väärä, mutta haluan varottaa sen seurauksista.
"Messiaan laki" ei ole Raamatun käyttämä termi, -
mutta sillä tarkoitetaan ilosanomaa ja veren pelastavaa voimaa.
Mikä esikuva auttaa ymmärtämään Messiaan työtä ja pappeutta?
Mooseksen laki.
Tässä sanankohdassa Mooseksen laki ja Messiaan työ rinnastetaan.
Ongelma on siinä, että ihmiset käsittävän muutoksen merkitsevän -
sitä, ettei vanhalla ole enää mitään merkitystä.
Kun Messias sanoo: "Jos rakastatte minua, pidätte käskyni", -
siinä tarkoitettaisiin ihan muita käskyjä. Ei niin.
Ymmärrämme Jeesuksen opetukset ja käskyt vain lain viitekehyksen avulla.
Mikä Vanhan testamentin laki on? Sen voi tiivistää kahteen käskyyn.
"Rakasta Jumalaa kaikesta sydämestäsi, mielestäsi ja voimastasi -
ja rakasta lähimmäistäsi niin kuin itseäsi."
Kymmenen käskyäkin voidaan jakaa kahteen ryhmään: -
Jumalaan liittyvät käskyt ja kiellot -
sekä lähimmäiseen liittyvät käskyt ja kiellot.
Jeshua sanoi, -
että käsky rakastaa Jumalaa kaikesta sydämestä -
ja käsky rakastaa lähimmäistä kuin itseään -
kattavat kaikki lain 613 käskyä.
Kun Messias puhuu omasta laistaan, hänkin puhuu rakkaudesta.
Ne liittyvät toisiinsa, koska molemmat perustuvat rakkauteen.
Mistä tiedän, että elän Messiaan lain mukaan?
Siitä, jos toteutan Vanhan testamentin lain hengellistä totuutta.
Jos väitän, -
ettei Messiaan ja Mooseksen käskyillä ole mitään yhteyttä, -
jään ikään kuin oman onneni varaan.
Paavali kehottaa meitä Fil. 4:ssä hyviä ja pyhiä asioita.
Miten tiedämme, mikä on hyvää?
Tooran viitekehyksen avulla voimme ymmärtää, mikä on hyvää ja oikeaa.
Myös Pyhä Henki ilmoittaa sen, mutta Tooran totuuden valossa.
Toora ja Pyhä Henki eivät ole toistensa vastakohtia.
Tooralla ja Pyhällä Hengellä on sama rakkauden sanoma.
Siksi on viisasta tutkia koko Raamattua -
Ensimmäisestä Mooseksen kirjasta Ilmestyskirjaan asti.
Sana opettaa tässä, -
että kun rinnastamme Messiaan pappeuden ja leeviläisen pappeuden -
ymmärrämme Messiaan työtä paremmin.
Kun ymmärrämme Mooseksen lain, ymmärrämme myös Messiaan lain.
Ne eivät ole sama asia mutta liittyvät toisiinsa.
Messias sanoo: "Jos rakastatte minua, pidätte minun käskyni."
Joidenkin mielestä Messiaan käskyt ovat aivan eri asia kuin Tooran käskyt.
Näin ei ole.
Hepr. 7:13: -
"Sillä se, josta tämä sanotaan, oli toista sukukuntaa, -
josta ei kukaan ole alttaritointa hoitanut. "
Alttarilla ei ole palvellut kukaan muu kuin Leevin heimosta oleva.
Mutta tässä ei puhuta Jerusalemissa vaan taivaassa olevasta alttarista.
Hepr. 7:14: -
"Onhan tunnettua, että meidän Herramme on noussut Juudasta..."
Messias ei ole Leevin heimoa.
"Onhan tunnettua, että meidän Herramme on noussut Juudasta, -
jonka sukukunnan pappeudesta Mooses ei ole mitään puhunut."
Siinä tarkoitetaan leeviläisiä pappeja, -
jotka palvelivat temppelissä tai sitä ennen ilmestysmajassa.
Mooses ei puhunut Juudan sukukunnan pappeudesta -
mutta hän puhui Melkisedekin pappeudesta.
Toorassa on perusta, jolta voimme ymmärtää Messiaan työtä.
On nouseva toinen pappeus, johon Toorassa viitattiin.
Siitä ei mainittu Tooran käskyissä vaan sen toisessa osassa, -
historiallisissa tapahtumissa.
Mooses ei sanonut, että tämä toinen pappi palvelisi temppelissä.
Hän palvelee taivaan temppelissä. Jae 15: -
"Ja tämä käy vielä paljoa selvemmäksi, -
kun nousee toinen pappi, Melkisedekin kaltainen..."
Eli on nouseva toinen pappi, -
Melkisedekin pappeuden mukainen.
"...joka ei ole siksi tullut lihallisen käskyn lain mukaan..."
Leeviläisten pappeus syntyi lain käskyn mukaan.
Toinen pappeus oli Melkisedekin järjestyksen mukainen.
Melkisedekin pappeudesta ymmärrämme Messiaan pappeutta.
Se ei siis syntynyt lain käskystä, -
"vaan katoamattoman elämän voimasta."
Sana "katoamaton" on kirjaimellisesti "sellainen jota ei voi tuhota".
Messiaan elämää ei voida tuhota. Siitä on todistuksena ylösnousemus.
Koska Messiaan elämää ei voida tuhota, -
siitä seuraa, -
ettei myöskään hänen työnsä tuloksia voida tuhota.
Vasta kun ymmärrämme lain riittämättömyyden -
ja lain mukaan perustetun pappeuden riittämättömyyden, -
voimme täysin ymmärtää -
Melkisedekin järjestyksen kauneutta, kirkkautta ja valtasuuruutta, -
järjestyksen, josta Messias nousi.
Sitä järjestystä ymmärrämme vain, kun luemme siitä laista.
Jos laki heitetään pois, myöskään ymmärtää Messiaan työtä.
Hänen pappeutensa ei siis perustunut lakiin vaan elämän voimaan, -
jota ei voi tuhota. Jae 17: -
"Sillä hänestä todistetaan..." Jumala on puhunut hänestä Sanassa.
"...'Sinä olet pappi iankaikkisesti Melkisedekin järjestyksen mukaan'."
Melkisedek antoi Aabrahamille siunauksen -
voiton yhteydessä.
Siunatessaan Melkisedek antoi leipää ja viiniä.
Sanankohta auttaa ymmärtämään pääsiäisen leipää ja viiniä, -
jotka olivat Messiaan sanojen mukaan hänen ruumiinsa ja verensä.
"Sillä hänestä todistetaan [Jumala sanoo]: -
'Sinä olet pappi iankaikkisesti Melkisedekin järjestyksen mukaan'."
Jae 18 on hyvin tärkeä. Sinun käännöksessäsi käytetään ehkä -
sanoja kumota, hankkiutua eroon tai laittaa syrjään.
Mutta katso Raamatusta, jossa on mukana kreikan teksti.
Sellainen löytyy esim. ystäväni Rick Joynerin sivulta -
biblestudycompany.com.
"Kumotaan" on tuossa kreikaksi athetēsis, -
joka muistuttaa sanaa antiteesi, vastaväite.
Kyseessä ei olisikaan kumoaminen vaan vastaväite.
Vastaväitettä täytyy edeltää väite.
Täytyy ensin esitellä teoria, ennen kuin sitä voi vastustaa.
Niin kirjoittaja sanoo.
Emme ymmärrä Jumalan ilmoitusta, ellemme ymmärrä sen taustaa.
Eli kyseessä on antiteesi, jonkin peruuttaminen.
Mutta peruuttaa ei voi, ellei ole mennyt vähän eteenpäin.
"Täten kyllä entinen säädös peruutetaan, -
koska se oli voimaton ja hyödytön..."
Aloitimme tänään siitä, -
ettei täydellisyyttä saavuteta Mooseksen lain -
eikä leeviläisen pappeuden kautta.
Se on kiistämätöntä.
Koska ne olivat riittämättömiä, ne piti peruuttaa.
Kumpi tuli ensin, Melkisedekin pappeus vai leeviläisten?
Melkisedekin.
Melkisedekin pappeus perustui uskoon, -
koska Aabraham tunnisti Melkisedekin pappeuden.
Aabraham oli saanut ihmeellisen voiton viidestä kuninkaasta.
Hän tiesi, että voitto tuli Jumalalta.
Siksi hän antoi uskon kautta kymmenykset Melkisedekille.
Koska ihmisen taipumus on olla epäuskoinen, Jumala antoi lain.
Lain tarkoitus oli ajaa meitä takaisin uskoon, -
jota Aabraham osoitti.
Siksi tässä sanotaan, että VT:n laki oli "voimaton ja hyödytön -
- sillä laki ei tehnyt mitään täydelliseksi -
mutta sijaan tulee parempi toivo, -
jonka kautta me lähestymme Jumalaa."
VT:n laki ja leeviläisten pappeus ei vetänyt ihmisiä Jumalan lähelle.
Laki näytti puutteemme, ja siinä säädettiin esikuvalliset uhrit.
Se ei saanut kuitenkaan vietyä asioita loppuun -
eikä saanut aikaan täydellisyyttä.
Koska ymmärrämme sen, -
saamme paremman toivon, -
"...jonka kautta me lähestymme Jumalaa."
"Ja niinkuin tämä ei tapahtunut ilman valan vannomista..."
Se tapahtui valan kautta.
Tässä siis sanotaan, -
että Vanhan testamentin laki tuli sanan kautta, -
mutta Uuden testamentin totuus Messiaasta tuli valan kautta.
"Ja niinkuin tämä ei tapahtunut ilman valan vannomista -
nuo taas ovat papeiksi tulleet ilman heistä vannottua valaa, -
mutta tämä hänestä vannotulla valalla, -
sen asettamana, joka hänelle sanoi: -
'Herra on vannonut eikä ole katuva: 'Sinä olet pappi iankaikkisesti'' -
Melkisedekin järjestyksen mukaan.
Uudessa testamentissa on vain yksi pappi, Messias.
Meistäkin tulee hänen pappeutensa astioita.
Olemme koko maailman pappeja, koska hän on Kuningas.
Olemme vain astioita, joita hän käyttää.
Olemme kuningaskunta ja pappeja, -
mutta hän itse tekee työtään kauttamme.
Tämä pappeus syntyi Jumalan valalla.
Niin ei ollut VT:n pappien laita.
Siksi heidän pappeutensa on kumottu, mutta UT:n pappeutta ei voi kumota.
Ymmärrämme oikein, mitä kirjoittaja tahtoo sanoa -
Messiaan työstä, -
kun käytämme oikeita linssejä.
Kun ymmärrämme Mooseksen lakia oikein, -
käsitämme selvemmin -
Messiaan työn ylivertaisuutta.
Hänen pappeutensa kautta saamme ilmaiseksi iankaikkisen lunastuksen.
Messias antaa meille ikuisen elämän ja pelastuksen.
Kiitos Herralle suuresta ylimmäisestä papistamme, Messias Jeshuasta, -
jonka pappeuden Jumala on vannonut kestävän ikuisesti.
Kyseessä on Jumalan valtakunnan pappi.
Jatketaan ensi kerralla Heprealaiskirjeen 7. luvun tutkimista.
Toivottavasti sait siunauksen ja voit kertoa siitä muille.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen